Nú er umferð til Dalvíkur farin þyngjast . Þeir sem koma að norðan , t.d. frá Ólafsfirði og Siglufirði eru beðnir að beygja til vinstri , í átt að sjónum , um leið og komið er inn á Dalvík , þar sem er Blátt P merki með pílu . Það er leiðin að bestu bílastæðunum sem eru nálægt tónleikastaðnum , og þaðan er einnig fljótlegast að komast heim þegar tónleikum og flugeldasýningu lýkur . Þeir ökumenn sem koma sunnan frá , t.d. frá Akureyri , skulu fylgja leiðbeiningum lögreglu vel , því þar eru lögreglumenn til að stjórna umferð . Lögreglan mun svo leiðbeina ökumönnum eftir flugeldasýningu , til að umferðin gangi vel . FM Trölli , á fm 103.7 flytur tilkynningar frá lögreglu og viðbragðsaðilum þegar tilefni eru til , FYLGIST MEÐ Á FM 103.7 Einnig segir á facebook síðu lögreglunnar : Fiskidagsskilaboð . Nú er Fiskidagurinn mikli í fullum gangi á Dalvík og framundan eru Fiskidagstónleikarnir sem eru í kvöld , laugardaginn 10. ágúst . Okkur langar að biðla til þeirra sem að eru að koma á tónleikana að hafa nokkur atriði í huga . Að koma með góða skapið og njóta stundarinnar . Að sameinast um bifreiðir eins og kostur er . Að fara eftir leiðbeiningum starfsmanna varðandi bifreiðastæði , hvar þið getið lagt . Starfsmenn Fiskidagsins reyna að setja ykkur á sem besta stað á hverjum tíma . Að tónleikum loknum viljum við biðja ykkur um að sýna þolinmæði , við munum reyna að stýra umferðarflæðinu eins vel og við getum frá svæðinu . Við setjum inn tilkynningar hérna ef eitthvað þarf að hafa í huga eða einhver atvik verða sem truflað geta umferð . Einnig munum við nota útvarp Trölla , FM 103,7 , til að koma tilkynningum áleiðis ef eitthvað sérstakt er . Njótið kvöldisins , skemmtið ykkur vel og hafið gaman af lífinu , við ætlum að gera það … .